Erzsébet (keresztnév)

Az Erzsébet női név, amely a héber Eliseba (אֶלִישֶׁבֵע Elíseva, úgynevezett „erős” alakja אֶלִישָׁבַע Elísáva) névből származik, ennek nyugati Elisabeth alakjából fejlődött ki. Fejlődési sora: Elsábet→Elsébet→Erzsébet. Ennek eredeti jelentése: „Isten az én esküm”, „Isten megesküdött” vagy „Isten a teljesség”, „Isten a tökéletesség”.

Rokon nevek 
Babett, Babetta, Béta, Betta, Betti, Bettina, Böske, Csöre, Eliz, Eliza, Elizabet, Ella, Elza, Ilze, Iza, Izabel, Izabell, Izabella, Lili, Liza, Lizavéta, Lizett, Lizetta, Lizi, Örzse, Szavéta, Véta, Zsóka

Névnapok 
november 19.

Erzsébet-napi hiedelem, hogy ennek a napnak az időjárása a karácsonyi időt jósolja meg.

Gyakorisága 
Az Erzsébet Magyarországon a 14. századig a leggyakoribb női név, azóta is a legnépszerűbbek között volt. A 20. század végére kicsit visszaszorult a névadásban, de még gyakori, a 2000-es években azonban már nem szerepel a 100 leggyakrabban adott női név között.

Ugyanakkor a teljes népességet tekintve az Erzsébet név még mindig a második leggyakrabban viselt női név a Mária után, 2019-ben összesen több mint  nő neve volt.

Idegen nyelvi változatai 
 Elisabeth, Else (német)
 Elizabeth, Elisabeth, Eliza, Liza, Betty (angol)
 Elisabetta (olasz)
 Élisabeth (francia)
 Eliabel (francia)
 Alžbeta (szlovák)
 Alžběta (cseh)
 Elżbieta (lengyel)
 Jelizaveta (orosz)
 Eliszavet, Ελισάβετ (görög)
 Isabel (spanyol)

Híres névviselők

Erzsébetek 
 Erzsébet vagy Eliseba, Mózes sógornője a Bibliában
 Erzsébet, Keresztelő Szent János édesanyja a Bibliában

Magyarok 

 Árpád-házi Szent Erzsébet
 Báthori Erzsébet nemesasszony
 Cseszneky Erzsébet grófnő, mecénás
 Csézi Erzsébet énekesnő
 Galambos Erzsi színművész
 Galgóczi Erzsébet író
Gy. Németh Erzsébet főpolgármester-helyettes
 Házy Erzsébet operaénekes
 Heirits Erzsébet kétszeres Európa-bajnok asztaliteniszező
 Kertész Erzsébet író
 Komlóssy Erzsébet operaénekes
 Kovács Erzsi énekesnő
 Köteles Erzsébet olimpiai bajnok tornásznő
 Kútvölgyi Erzsébet színművész
 Márkus Erzsébet olimpiai ezüstérmes súlyemelő
 Máthé Erzsi színművész
 Milassin Erzsébet válogatott labdarúgó
 Nagy Erzsébet újságíró
 Pártos Erzsi színművész
 Pásztor Erzsi színművész
 Sándor Erzsi operaénekes
Simor Erzsi színművész
 Schaár Erzsébet szobrász
 Spéter Erzsébet, az Erzsébet-díj alapítója
 Szőnyi Erzsébet zeneszerző
 Szontagh Erzsébet, a csetneki csipke egyik létrehozója
 Viski Erzsébet kajakozó

Uralkodók és családtagjaik:
 Łokietek Erzsébet királyné, Károly Róbert felesége
 Luxemburgi Erzsébet magyar királyné
 Szilágyi Erzsébet, Mátyás király édesanyja
 I. Erzsébet angol királynő
 Erzsébet brit királyné, II. Erzsébet brit királynő anyja
 II. Erzsébet brit királynő
 Erzsébet orosz cárnő
 Erzsébet magyar királyné (Sisi)
 Erzsébet Mária főhercegnő (Rudolf trónörökös lánya)
 Erzsébet belga királyné
 Wiedi Erzsébet román királyné

Egyéb Erzsébetek

Vezetéknévként 
A 14-17. században, amikor a vezetéknevek kialakultak, az anya neve ritkán vált családnévvé, de ennek ellenére az Erzsébet variációi, az Erzsik és az Örzse többféle alakban is előfordultak: Eörsik, Ersik, Eőrse, Eörsse.

Földrajzi névként 
A települések védőszentjükről lettek elnevezve
 Szenterzsébet, több település illetve településrész neve
 Erzsébet település Baranya vármegyében
 Pesterzsébet, Budapest városrésze
 Erzsébet-sziget, dunai sziget Komáromnál
 Erzsébetváros, több település neve, illetve városrésze
 Erzsébetháza, Erzsébetkápolna községek Szlovákiában
 Erzsébetliget, Erzsébettelep, Erzsébettelek, Budapest városrészei
 Béta település Romániában

A művészetekben 
 Szent Erzsébet vagy Erzsébet asszony a szereplője, mint lányát férjhez adó anya, egy várkörjáró játék-sorozatnak
 Világszép Erzsébet, Tündérszép Erzsébet, mesealakok
 Szemérmetes Erzsók a szereplője Petőfi Sándor A helység kalapácsa című eposzának
 Számtalan festmény és oltárkép készült a középkorban Erzsébetről, Keresztelő Szent János anyjáról vagy Árpád-házi Szent Erzsébetről. Ez utóbbiról a leghíresebb ábrázolás a kassai székesegyházban látható szárnyasoltár, mely a legnagyobb festett szárnyasoltár, és a szent életét mutatja be.

A népnyelvben 
 Szent Erzsébet virágocska a neve Nógrád vármegyében a napvirágnak (Helianthemum), melyet máshol tetemoldó fűnek is neveznek.
 kukorörzse a neve a salamonpecsétnek (Polygonatum)
 boglyasperzsi a neve egy virágfajtának
 büdöslizi vagy büdösliza a neve a muskátlinak
 erzsipaszuly, erzsibab, a neve egy gömbölyű lilástarka, bokros babnak
 bözsike volt a neve Szentesen a nyenyerének vagy a tekerőnek
 kisebb Erzsók orránál: ezt olyan dolgokra mondták, amik nagyon kicsik voltak

Egyéb 
 Erzsébet-apácák, betegápoló nővérek
 Erzsébet híd több híd neve
 Erzsébet tér több tér neve
 Erzsébet körút, út Budapesten
 Erzsébet-kilátó, budapesti kilátó a János-hegyen
 Erzsébet-díj, magyar kulturális díj

Jegyzetek 

Magyar keresztnevek (E, É)
Női keresztnevek (E, É)
Héber eredetű magyar női keresztnevek